Den 07. juli 2021

**Referat Ældrerådsmøde den 20. august 2021.**

Dato - tidspunkt: 20. august 2021 fra 09.30 – 11.30

Sted: Mødelokale 23, Pulsen på plan 2, Den Blå Diamant (ring 2034 3060 hvis der opstår problemer med elevator)

Afbud: Elisabeth, Erik, Herman

Referent: Laura

1. **Godkendelse af referat fra den 17. juni 2021.**

*Godkendt.*

1. **Godkendelse af dagsorden.**

*Ældrerådet drøfter status på tilmeldingerne til den planlagte temadag med kontaktrådet. Det aftales, at Laura sender invitationen ud igen som en reminder, og at der dertil tages kontakt til områdelederne ift. at sikre tilmeldinger.*

*Det aftales, at man aflyser næste Ældrerådsmøde grundet planlægningsudfordringer. Laura vil udsende en ny mulig dato sammen med referatet.*

*Godkendt*.

1. **Orientering om centrale aftaler mellem regeringen og KL med betydning for ældreområdet**

På mødet vil Lars Olesen give Ældrerådet en orientering.

*Punktet udskydes til næste møde.*

1. **Besøg fra pårørendevejleder Kirsten Skou Hansen**

*Kirsten præsenterer sig selv og sin stilling for Ældrerådet. Herunder, at Kirsten netop opstarter to pårørendegrupper, der vil løbe over de næste seks uger. Der er højest 8 pårørende i hver gruppe med henblik på at alle kan komme til orde.*

*Inger-Marie påpeger over for Kirsten, at hun er velkommen til at deltage på eftermiddagscaféen på Skovbakkehjemmet sammen med kontaktråd og venneforening.*

*Carl Eiler fortæller Kirsten om en pårørendecafé i Roslev med god aktivitet, som Kirsten også med fordel kan kontakte.*

*Ældrerådet drøfter sammen med Kirsten, at der kan være et behov for en temadag omhandlende jura – eksempelvis ift. fremtidsfuldmagter.*

1. **Ældrerådsvalg**

På sidste møde blev det aftalt at en annoncering omkring Ældrerådsvalget samt en eventuel artikel skulle bringes efter sommerferien. På dagens møde vil Ældrerådet drøfte, hvilket indhold der ønskes i disse.

*Punktet udskydes til næste møde.*

1. **Temadag med kontaktrådene**

I juli blev Ældrerådet tilsendt et udkast til en invitation til temadagen mellem Ældrerådet og kontaktrådene. Invitationen er efter godkendelse blev sendt afsted. På dagens møde vil Ældrerådet drøfte det nærmere indhold af dagens fire temaer:

* Strukturdrøftelse på plejeboligområdet, herunder de fire faglige spor.
* Besøg fra pårørendevejlederen
* Ældrerådsvalg
* Rigets tilstand i Pleje & Visitation – et historisk rids over de seneste år
1. **Høring strukturanalyse**

På mødet vil Ældrerådet afgive høringssvar vedrørende Byrådets seneste beslutning i forbindelse med strukturdrøftelserne på plejeboligområdet.

*Der blev afgivet høringssvar.*

1. **Orientering omkring navneændring til Pleje & Omsorg pr.01.09.21**

Forvaltningen har besluttet at ændre navngivningen af enhederne på ældreområdet, hvor det overordnede navn for organisationen bliver ”Pleje & Omsorg”.

Fordelen ved Pleje & Omsorg er, at det i forvejen er et navn, som mange ledere og medarbejdere bruger om ældreområdet. Dertil er navnet også et, som man generelt lettere forbinder med ældreområdet sammenlignet med ”Pleje & Visitation.”

Forslaget indbefatter, at man kalder visitationen samt Udvikling og Administration for sektioner, hvor henholdsvis hjemmeplejen og plejeboligenheden er afdelinger. Både hjemmeplejen og plejeboligenheden er dernæst inddelt i områder, som vi kender i dag, men de enkelte enheder kaldes som noget nyt distrikter. Dette med henblik på at skabe mere klarhed fremadrettet, da man tidligere har kaldt alle enheder områder.

Ændringen ville træde i kraft til september i forbindelse med en opdateret strategiplan for 2021 og 2022.

*Der blev givet en orientering. Herunder, at der ikke vil anvendes betegnelsen ”distrikter”, som det ovenfor er beskrevet.*

Med venlig hilsen

Inger Marie Toft